stanford-oval/wikipedia huggingface dataset:
משה מחובר
ביוגרפיה > עזיבת המפלגה הקומוניסטית והקמתה של מצפן

בשנת 1962, ארבעה מחברי מק"י: עקיבא אור (שהיה באותה התקופה סטודנט למתמטיקה ופיזיקה), ומשה מחובר (מי שהיה באותה התקופה מרצה למתמטיקה באוניברסיטה העברית) מסניף מק"י בירושלים, ועודד פילבסקי וירמיהו קפלן מסניף מק"י בתל אביב, שלחו מכתב לוועד המרכזי של מק"י.
במכתב ביקשו לפתוח את דפי הביטאונים קול העם וזו הדרך בפני ויכוח פוליטי פנים-מפלגתי, עוד הוסיפו כי אם דבר זה לא אפשרי, יש לפתוח ביטאון פנימי הגלוי רק לחברי המפלגה, בו כל חבר מפלגה יוכל להעלות שאלות על הכתב, להביע את דעתו ולקרוא את דעותיהם של חברים אחרים במפלגה.
הארבעה ראו בוויכוח הפנים-מפלגתי צורך קיומי, זאת בשל הגילויים החדשים שנחשפו בוועידות ה-20 וה-22 של המפלגה הקומוניסטית של ברית המועצות, גילויים אשר חשפו את מדיניותו של סטלין בתקופת שלטונו על ברית המועצות, ונלוו להעברת ביקורת נוקבת על מדיניותו ועל פולחן האישיות אותו טיפח, הצעתם זו נדחתה.
בהמשך, לאחר שהצעתם נדחתה, העבירו שניים מן הארבעה (מחובר ואור), ביקורת חריפה וקוהרנטית יותר על המפלגה הקומוניסטית הישראלית במכתב, אותו שלחו לחברי הסניף של מק"י בירושלים.
בביקורתם, מתחו השניים ביקורת על הגופים הרשמיים של המפלגה, על כך שלא התוו תוכנית מגובשת על הדרך הישראלית להגעה לסוציאליזם, בנוסף מחו שוב, על החוסר בביקורת עצמית הקיים בתוך המפלגה, ועל גניזת מאמרי ביקורת שחיברו הארבעה (מאמרים שביקרו את הקו הרשמי של המפלגה) בידי העיתונים הרשמיים של המפלגה, זו הדרך וקול העם, מאמרים אשר לא פורסמו.
החברים בסניף ירושלים איימו על מחובר ואור בגירוש מן המפלגה, וראו בהם אויבי מעמד הפועלים, הניסיונות של אור ומחובר לאתגר את החשיבה המונוליטית הרשמית בסניף, נענו בבוז ובאיומים.
בשל כך, פרשו-סולקו הארבעה מן המפלגה, וחברו לפלג טרוצקיסטי חיפאי שפרש מן המפלגה הקומוניסטית הישראלית כמה שנים קודם לכן ולקבוצה של אוהדי המפלגה הקומוניסטית לשעבר - ויחדיו הקימו את הארגון הסוציאליסטי הישראלי (אס"י), שנודע על שם ביטאונו - מצפן.
בסרטו התיעודי של ערן טורבינר אודות מצפן: "מצפן: ישראלים אנטי-ציוניים", מסביר מחובר את הקמת מצפן בצורך שהיה לדעתם, בהקמת גוף שמאלי, בלתי תלוי ועצמאי, שיחתור לסוציאליזם, ושלא יהיה מחויב לאינטרסים המעצמתיים של ברית המועצות.
ביוגרפיה > פעילותו הפוליטית במסגרת מצפן

בסרטו של טורבינר, מספר מחובר כי בתהליך שהתחולל בארגון בין השנים 1963 ל-1966–1967, הגיעו החברים בתנועה, לגיבוש תפיסה שגורסת שהציונות היא תנועה התנחלותית, ושהסכסוך של ישראל (כמדינת מתנחלים) עם הפלסטינים הוא סכסוך ממין קולוניאלי, בין אוכלוסיית מהגרים התנחלותית לבין אוכלוסייה ילידית שהייתה לקורבן המדיניות ההתנחלותית.
בנוסף לכך, מספר מחובר, כי באותה התקופה בה היה פעיל במצפן והתגורר בישראל, קיבל לעיתים טלפונים עם איומים על חייו ועל חיי בני משפחתו (ביניהם שני בניו, שהיו קטנים באותה תקופה, טל ודניאל, וספגו איומים ברצח מבעד לשפופרת).
ב-22 בספטמבר 1967, כשלושה חודשים לאחר מלחמת ששת הימים, פורסם בעיתון "הארץ" גילוי דעת ובו נכתב:
"זכותנו להתגונן מפני השמדה אינה מקנה לנו את הזכות לדכא אחרים. כיבוש זר גורר אחריו שלטון זר, שלטון זר גורר אחריו התנגדות, התנגדות גוררת אחריה דיכוי, דיכוי גורר אחריו טרור וטרור נגדי. קרבנות הטרור הם בדרך כלל אנשים חפים מפשע, החזקת השטחים תהפוך אותנו לעם של רוצחים ונרצחים. נצא מהשטחים הכבושים מיד!"
על גילוי דעת זה היו חתומים שנים-עשר ישראלים: שמעון צבר, חיים הנגבי, דן עומר, דוד ארנפלד, ראיף אליאס, אלי אמינוב, אורי ליפשיץ, רפי זכרוני, אריה בובר, שניאור שרמן, יהודה רוזנשטראוך וגם משה מחובר.
בשנים 1964–1966, היה מחובר, בנוסף לתפקידו כמרצה באוניברסיטה העברית, מרצה אורח למתמטיקה באוניברסיטת בריסטול באנגליה.
בשנת 1968, לאחר שעזב את תפקידו באוניברסיטה העברית, עבר להתגורר בלונדון.
הערות שוליים

↑  מתוך: מצפן, המהדורה הראשונה,21 בנובמבר 1962, עמוד 2.
↑  מכתב הפרישה מהמפלגה הקומוניסטית הישראלית, באתר "ארכיון השמאל הישראלי".
↑  סרטו של ערן טורבינר
↑  Wayback Machine, cafe.themarker.com
↑  דו"ח מלא על שיחת איש "מצפן" עם נציג אש"ף בלונדון
↑  Matzpen-The Socialist Organization in Israel, www.matzpen.org
↑  Expelled anti-zionist Moshe Machover Readmitted to Labour Party
↑  פרסום נשואין, הצופה, 13 בפברואר 1956
| --- | --- |
בקרת זהויות :  NLI: 987007264984005171  BIBSYS: 90057238  BnF: cb12280439k (data)  CiNii: DA01493592  GND: 17114595X  ISNI: 0000 0001 1052 9432  LCCN: n80003199  MGP: 129272  NTA: 126589054  RERO: 02-A003545347  VIAF: 34518604   WorldCat (עם VIAF): 34518604
עזרא אוריון

| --- | --- |

עזרא אוריון (2007)
 לידה:  16 באוגוסט 1934 בית אלפא, פלשתינה (א"י)
 פטירה:  18 באוקטובר 2015 (בגיל 81)
 מקום קבורה:  בית עלמין רמת נגב 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים  סט. מרטינ'ס סקול אוף ארט  הקולג' המלכותי לאמנות, לונדון 
 תקופת הפעילות:  1952–2001 (כ־49 שנים) 
 תחום יצירה:  פיסול, שירה
 ezraorion.org
 
דיוקן עזרא אוריון (1964-1961), צלם לא ידוע, ארכיון עזרא אוריון, המרכז לאמנות דיגיטלית, חולון
עזרא אוריון (16 באוגוסט 1934 - 18 באוקטובר 2015) היה פסל ומשורר ישראלי.
גלריית תמונות

מראה הצבה בתערוכת יחיד (1963), המשכן לאמנות ע"ש חיים אתר, עין חרוד
ללא כותרת (1966), מוזיאון ישראל, ירושלים
שדה פסלים (1968)
קבר דוד ופולה בן גוריון (1968), מדרשת שדה בוקר
מצפה גדות (1972), רמת הגולן
מעלות (1980), גבעת מרדכי, ירושלים
מול האנפורנה (1996-1981), בקעת אנפורנה, נפאל
'מול עריף א-נקה (1982-1981), מרכז סיני
'תל אבק (1984), בסיס חיל האוויר, בסיס רמון
שרשראות (1987), גן הפסלים, בסיס חיל-אוויר תל נוף
זהות (1990), ירוחם
מצבו של האדם (1991), מצפור מפעלי ים המלח, סדום
קו (1993), מדרשת שדה בוקר
כח אנכי (1997), עמק שרה, באר שבע
'יחד מדברי', מדרשת שדה בוקר
'סופר קתדרלה', מיליארד ק"מ גובהה, נוסקת במהירות האור, בניצב למישור גלקסיית שביל החלב
"שדה כח נטוי" של עזרא אוריון (1990–1991) בשכונת רמת אביב ג' בתל אביב-יפו
פרסים

1950 פרס נחמה, תחרות לבני נוער לעיצוב שלט אזהרה, משרד החקלאות
1964 מלגת קרן תרבות אמריקה-ישראל ע"ש שרת להשתלמות
1974 פרס קניה, תחרות לעיצוב אחוזת הקבר של פולה דוד בן-גוריון, רשות הגנים הלאומיים
1986 פרס בנק דיסקנט לאמן ישראלי, מוזיאון ישראל, ירושלים
כתבי עזרא אוריון > קטלוגים ודפדפות

שדה פסלים, צופר - יועצים ליחסי ציבור, 1968
אנדרטת חטיבת הגולן, האגודה להקמת אנדרטה לחטיבת הגולן
עזרא אוריון: פסלים 1979-1962, גלריה מבט, תל אביב, 1979
עזרא אוריון: פיסול טקטוני, מוזיאון ישראל, ירושלים, 1982
עזרא אוריון: אקט פיסולי על מאדים 1982-1983, [חמו"ל], 1983
פיסול במערכת השמש, ספרית פועלים, תל אביב, 1985
עזרא אוריון": פיסול בין-גאלאקטי: שיגור ממצפה בר-גיורא 22 יוני 1989, מוזיאון ישראל, ירושלים, 1989
עזרא אוריון: פיסול בין-גאלאקטי: שיגור מרשת וגנר - 27.4.92, [חמו"ל], 1992
אלון אוריון (עורך), עזרא אוריון – פַּסָל בין-גלקטי', [חמו"ל], שדה בוקר, 1995
פיסול - אלומות תהליכים, מודן, תל אביב, 1995
פסול בין גלקטי אל האלף השלישי, [חמו"ל], 1992
Sculpture in the Solar System: Intergalactic Sculpture: A Call for Participation 1992-2000,[חמו"ל], 2000
עזרא אוריון: שבשמים ובארץ, מוזיאון הנגב לאמנות, באר שבע, 2007
מרחב ממוסגר: עזרא אוריון, בית הנסן, ירושלים, 2022
כתבי עזרא אוריון > שירה

אסף בן-נר, לילה גבוה 1958-1968, שירים בני זמננו, ירושלים, תשל"א [אסף בן-נר הוא פסדונים של אוריון]
טרמינל רוחות: (שטף אטי וקולות): עזרא אוריון 1971-74, הוצאת טרקלין, [תל אביב], [1974]
תהומות אבק: שטף אטי וקולות, עקד, תל אביב, 1982
תהומות אבק אדם, חלונות, תל אביב, 2000
ערפליות אבק: (שטף אטי וקולות), הוצאת טרקלין, [תל אביב], תשל"ז [1977]
"שטף איטי", עיתון 77, שנה ה', מס' 28, סיוון-אב תשמ"א, יוני-אוגוסט 1981, עמ' 27
"תהומות אבק", עיתון 77, שנה ד' מס' 21, אייר-תמוז תש"ס, מאי-יוני 80, עמ' 35
כתבי עזרא אוריון > מאמרים

"תפיסה סביבתית", סביבות, מס' 2, ספטמבר 81, 39-31
"פיתוח איכותי של הנגב", סביבות, מס' 3, נובמבר 81, עמ' 24-22
"לשאלת הבחירה בערכים", סביבות, מס' 4, פברואר 82, 36-33
"פיסול מדברי", סביבות, מס' 6, נובמבר 82, עמ' 43-40
"על מסלע וערכים", סביבות, מס' 12, מאי 84, עמ' 61-60
"סביבה כאלומת תהליכים", סביבות, מס' 17-16, ספטמבר 85, עמ' 148-137
אתאיזם יוצר, עתון 77, שנה ט', מס' 64-65, סיון-תמוז תשמ"ה, מאי-יוני 1985, עמ'29
"הגד: הכל הוא אלומת תהליכים", סביבות, מס' 18, אוגוסט 1986, עמ' 139-4
"הדלתה של אברהם", סביבות, עמ' 20, ינואר 1988, עמ' 73-72
"פארק לפיסול מדברי על שפת מכתש רמון", סביבות, מס' 21, אוקטובר 1988, עמ' 156-153
"דרך פעולה מוצעת", סביבות, מס' 22, מאי 1989, עמ' 157
"פיסול בין גלאקטי", עיתון 77, שנה י"ד, גיליון 128, תשרי תשנ"א, ספטמבר 1990, עמ' 35
"פיסול קיומי", סביבות, מס' 27, נובמבר 1991, עמ' 165-136
עזרא אוריון: פיסול קיומי, אלפיים, קובץ 6, תשנ"ג 1992, עמ' 130-110
"אתאיזם יוצר", מוזות, מס' 9, הוצאת מכללת בית ברל, רמת השרון, 1992, עמ' 38-35
לקריאה נוספת

יעקב בסר, "עזרא אוריון: מהחללים שבין המלים עד לקיום הבינגלקטי", עתון 77, גיליון 140, 1991, עמ' 33-32
דורית קדר, "שיחה עם עזרא אוריון" בתוך "פסיפס: מידע על שירה ועל אמנות" סתיו 1994, גיליון 25, עמ' 34–35
ישראל רינג, שירת מורד בריק, על המשמר, 10 ביוני 1977
הערות שוליים

1 2  החטיבה במלחמת ששת הימים, באתר חטיבת אלכסנדרוני - העמותה להנצחת חללי חטיבת הגולן-אלכסנדרוני
↑  החטיבה במלחמת יום כיפור, באתר חטיבת אלכסנדרוני - העמותה להנצחת חללי חטיבת הגולן-אלכסנדרוני
↑  פרטים על הספר 'עזרא אוריון - פסל בין גלקטי'
| --- | --- |
בקרת זהויות :  ICIA: 270443  NLI: 987007266138105171  BnF: cb13751904x (data)  GND: 1064972144  ISNI: 0000 0003 6842 1453  LCCN: n79034624  SNAC: w6126kj9  ULAN: 500069351  VIAF: 5112819   WorldCat (עם VIAF): 5112819
אסף בן צבי

| --- | --- |
אין תמונה חופשית
 לידה:  1953 (בן 72 בערך) כפר יחזקאל, ישראל 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים (1985)  מכון פראט (1984) 
 תחום יצירה:  ציור
 פרסים והוקרה:  פרס אויגן קולב לגרפיקה ישראלית (1997)  פרס קלצ'קין (1991)  פרס קרן מנדל ואווה פונדיק לאמנות ישראלית (1989)  פרס בנק דיסקונט (1994)  פרס רפפורט (2011)  פרס פינס לגרפיקה ישראלית (2020) 
 
אסף בן צבי (נולד ב-1953) הוא צייר ופסל ישראלי. על יצירתו זכה בשנת 2011 בפרס רפפורט לאמן בכיר.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אסף בן צבי נולד בכפר יחזקאל. עד תחילת שנות השמונים עסק בצפרות. בשנת 1981 נרשם ללימודים במחלקה לאמנות ב"בצלאל". במהלך לימודיו נסע, בין השנים 1983–1984, במסגרת תוכנית לחילופי סטודנטים, למכון פראט בניו יורק.
בראשית דרכו האמנותית התמקד בן צבי בפיסול. עם סיום לימודיו הציג עבודות בתערוכת יחיד בגלריה גימל בירושלים (1986), בסדנאות האמנים בירושלים ובפסטיבל הפיסול בתל חי (1987).
בין השנים 1988–1999 לימד בבית הספר קלישר. בשנת 1991 הוא יצר הדפס "דגל צהוב מעל כנסיית נוטרדם".
בשנת 1990 הציג תערוכת יחיד במוזיאון תל אביב לאמנות.
בשנת 2011 זכה בן צבי בפרס רפפורט לאמן בכיר. במסגרת הפרס נפתחה ב-16 במרץ 2012 התערוכה "לשכוח כמעט את הכל" במוזיאון תל אביב לאמנות.
בן צבי מתגורר ועובד בירושלים.
לימודים

1981-1985 - אקדמיה לאמנות ולעיצוב "בצלאל" ירושלים
1983-1984 - מכון פראט, ניו יורק.
תערוכות יחיד

1986 - "מחוץ לעיר", גלריה גימל, ירושלים
1986 - "תפוח בגן", גלריה גימל, ירושלים
1990 - "שארית היום", מוזיאון תל אביב לאמנות, ביתן הלנה רובינשטיין [קטלוג]
1996 - "אסף בן צבי - לו נעליים", גלריה בינט, תל אביב-יפו
1998 - "אסף בן צבי - ציור מהצוואר", המכללה לאמנות ע"ש ישראל פולק, תל אביב-יפו
1999 - "אסף בן צבי - עירום המודל", גלריה בינט, תל אביב-יפו
2005 - "פיתול טיפות", גלריה הקיבוץ, תל אביב-יפו
2006 - "מיומנו של צייר", גלריה גורדון, תל אביב-יפו [קטלוג]
2006 - "ציור צילום ומיצב" (יחד עם אניסה אשקר), משכנות שאננים, ירושלים
2007 - "אפשרות אחת שתי דמויות בדף", גלריה בינט, תל אביב-יפו
2007 - "התמונה לא מתבהרת", גלריה גורדון, תל אביב-יפו
2007 - "מבוא לגן", ספר אמן, מרכז גוטסמן לתחריט, קיבוץ כברי
2009 - "יללת הגשם" (יחד עם יורם ורטה), גלריה גורדון, תל אביב-יפו [קטלוג]
2011 - "עמק המצלבה", גלריה גורדון, תל אביב-יפו
2012 - "לשכוח כמעט את הכל", מוזיאון תל אביב לאמנות, תל אביב-יפו [קטלוג]
2013 - "תפרים חיים", סדנת ההדפס ירושלים, ירושלים [קטלוג]
2014 - "עומד נהר", גלריה גורדון, תל אביב-יפו
2015 - "אפר פחם מרחף", גלריה גורדון, תל אביב-יפו
2017 - "לא היה הר", גלריה גורדון, תל אביב-יפו.
פרסים ומלגות

1982 - מלגת מטעם קרן התרבות אמריקה-ישראל, קרן שרת
1983 - מלגת מטעם קרן תרבות אמריקה-ישראל, קרן שרת
1987 - פרס ביאטריס קולינר לאמן ישראלי צעיר, מוזיאון ישראל ירושלים
1989 - פרס קרן מנדל ואווה פונדיק לאמנות ישראלית, מוזיאון תל אביב
1991 - פרס רפאל והדסה קלצקין
1992 - פרס שר החינוך והתרבות לציור ולפיסול
1994 - פרס בנק דיסקונט לאמן ישראלי לשנת תשנ"ד, מוזיאון ישראל, ירושלים
1997 - פרס אויגן קולב לגרפיקה ישראלית, מוזיאון תל אביב לאמנות
2011 - פרס רפפורט לאמן בכיר, מוזיאון תל אביב לאמנות
2020 - פרס יעקב פינס לאמן הדפס ישראלי
2023 - פרס מפעל חיים ע"ש מרדכי איש-שלום
ראו גם

דאון, שני חצבים
פיתול טיפות
הערות שוליים

↑  ראו: אלי ערמון אזולאי, ממעוף הציפור, באתר הארץ, 18 במרץ 2012
| --- | --- |
בקרת זהויות :  ICIA: 271774  NLI: 987007297281405171  GND: 174182902  ISNI: 0000 0000 6693 7091  LCCN: n90724045  SUDOC: 171792289  VIAF: 6565185   WorldCat (עם VIAF): 6565185
1981 במוזיקה

| 0 | 1 | 2 | 3 |
| --- | --- | --- | --- |
|  |  | 1981  במוזיקה |  |
< · 1979 · 1980 — 1981 — 1982 · 1983 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
אירועים

10 בינואר – חידוש האופרטה של גילברט וסאליבאן, "הפיראטים של פנזאנס" מוקרן לראשונה בברודוויי בכיכובם של לינדה רונסטאד ורקס סמית'.
14 בפברואר – בילי איידול עוזב את להקת דור ה-X בשביל להתחיל בקריירת סולו.
15 בפברואר – גיטריסט הבלוז, מייק בלומפילד, נמצא מת בסן פרנסיסקו. גורם המוות היה מנת יתר של סמים.
14 במרץ – אריק קלפטון מובל לבית חולים בסיינט פול, מינסוטה בגלל הרעלה בדם. מסע ההופעות ה-60 של קלפטון ברחבי ארצות הברית בוטל עקב כך.
7 באפריל – מנהל המי (The Who), קית למברט, נהרג אחרי שנפל במדרגות בבית אימו בלונדון. למברט שימש כמנהל הלהקה בין השנים 1964 ל-1967.
11 באפריל – הגיטריסט המוביל של להקת ואן היילן, אדי ואן היילן, מתחתן עם השחקנית ואלרי ברטינלי.
17 באפריל – אריק קלפטון משתחרר מבית החולים, לאחר כחודש של אשפוז בעקבות הרעלה בדם.
18 באפריל – להקת "כן" (Yes) מודיעה על פירוק. (הלהקה התאחדה כעבור מספר שנים).
20 באפריל – ג'ון פיליפס מלהקת האמהות והאבות נשפט לחמש שנות מאסר על החזקת סם. חודש לאחר מכן הומר העונש ל-250 שעות עבודות שירות למען הקהילה.
22 באפריל – אריק קלפטון מובל לבית חולים לאחר פגיעות בצלעות ובשוקיים לאחר תאונת דרכים בסיאטל.
25 באפריל – להקתו של פול מקרטני, Wings, מתפרקת.
11 במאי – המחזמר המפורסם "קאטס" מתחיל את ההופעה ה-8949 שלו בווסט אנד, לונדון.
20 במאי – לאליס קופר נולדה בת.
1 באוגוסט – MTV עולים לראשונה בטלוויזיה בכבלים עם הרעיון המהפכני של השמעת קליפי מוזיקה 24 שעות ביממה.
23 באוגוסט – ה-Violent Femmes מתגלים על ידי חברי להקת "המתחזים" (The Pretenders) במופע רחוב במילווקי ליד אולם בו הופיעו. הלהקה הזמינה את להקת הרחוב לחמם אותם 10 דקות לפני המופע.
19 בספטמבר – הצמד סיימון וגרפונקל נתנו הופעת איחוד בחינם בסנטרל פארק, ניו יורק, לעיני לא פחות מ-500,000 מעריצים באחת ההופעות הגדולות בכל הזמנים.
18 בנובמבר – בעודה יושבת במסעדה בניו יורק, כתבה סוזן וגה את השיר "המסעדה של טום". אותה מסעדה מפורסמת היא המסעדה בה צולמה באופן קבוע סיינפלד.
להקות שהוקמו

Culture Club
Hunters & Collectors
Social Distortion
אנתרקס
מוטלי קרו
מטאליקה
סוניק יות'
סלייר
פנטרה
להקות שהתפרקו

City Boy
Ian Dury and the Blockheads
Josef K
Klaatu
MFSB
Raydio
Rockpile
Taveners
The Slits
Throbbing Gristle
Toots & the Maytals (שחזרו להופיע בתחילת שנות ה-90)
Wings
באזקוקס (שחזרו להופיע ב-1989)
דור ה-X
השירים שזכו במצעדי הפזמונים של 1981 (בסוגריים - מספר השבועות שהיו במקום הראשון) > מצעד הפזמונים האמריקאי

"(Just Like) Starting Over" - John Lennon (שלושה שבועות אחרונים ב-1980 + שבועיים ראשונים ב-1981)
"The Tide Is High" - Blondie (1)
"Celebration" - Kool & the Gang (2)
"9 To 5" - Dolly Parton (2)
"I Love A Rainy Night" - Eddie Rabbitt (2)
"Keep On Loving You" - REO Speedwagon (1)
"Rapture" - Blondie (2)
"Kiss On My List" - Hall & Oates (3)
"Morning Train (9 To 5)" - Sheena Easton (2)
"Bette Davis Eyes" - Kim Carnes (9, ואף שיר השנה בארצות הברית)
"Stars on 45 Medley" - Stars on 45 (1)
"The One That You Love" - Air Supply (1)
"Jessie's Girl" - Rick Springfield (2)
"Endless Love" - Diana Ross & Lionel Richie (9)
"Arthur's Theme (Best That You Can Do)" - Christopher Cross (3)
"Private Eyes" - Daryl Hall & John Oates (2)
"Physical" - Olivia Newton-John (שישה שבועות אחרונים ב-1981 + ארבעה שבועות ראשונים ב-1982)
השירים שזכו במצעדי הפזמונים של 1981 (בסוגריים - מספר השבועות שהיו במקום הראשון) > מצעד הפזמונים הבריטי

"There's No One Quite Like Grandma" - St Winifred's School Choir (שבוע אחרון ב-1980 + שבוע ראשון ב-1981)
"Imagine" - John Lennon (4)
"Woman" - John Lennon (2)
"Shaddup You Face" - Joe Dolce (3)
"Jealous Guy" - Roxy Music (2)
"This Ole House" - Shakin' Stevens (3)
"Making Your Mind Up" - Bucks Fizz (3)
"Stand And Deliver" - Adam Ant (5)
"Being With You" - Smokey Robinson (2)
"One Day in Your Life" - Michael Jackson (2)
"Ghost Town" - The Specials (3)
"Green Door" - Shakin' Stevens (4)
"Japanese Boy" - Aneka (1)
"Tainted Love" - Soft Cell (2, שיר השנה בבריטניה)
"Prince Charming" - Adam Ant (4)
"It's My Party" - Dave Stewart & Barbara Gaskin (4)
"Every Little Thing She Does Is Magic" - The Police (1)
"Under Pressure" - Queen & David Bowie (2)
"Begin the Beguine" - Julio Iglesias (1)
"Don't You Want Me" - The Human League (שלושה שבועות אחרונים ב-1981 + שבועיים ראשונים ב-1982)
מוזיקה קלאסית

מילטון באביט - Don for four-hand piano, Ars Combinatoria for small orchestra
ג'ורג' קראמב - Gnomic Variations for piano
פיטר מקסוואל דייוויס - Piano Sonata
ג'ואל פרנסואה דוראנד - String Trio
בנט האמבריוס - Voluntary on a Swedish Hymn Tune from Dalecarlia
ג'ורג' לויד - הסימפוניה העשירית (כלי נשיפה)
סטיב רייך - תהילים
רוג'ר ססיונס - Concerto for Orchestra (קיבל את פרס פוליצר למוזיקה)
רוברט סימפסון - Quintet for clarinet and Strings, סימפוניה מספר 8
סטניסלב סקרובצ'בסקי - Clarinet Concerto
אופרה

קונראד סוסה וריצ'רד סטריט - "נהר שחור"
מחזות מוזיקליים

"ברנום", הפקת לונדון פרודקשן, עולה באולם ווסט אנד בלונדון ב-11 ביוני ומריצה 655 הופעות.
"חתולים" (Cats) - לונדון פרודקשן.
Dreamgirls - הפקת ברודוויי, עולה בתיאטרון אימפריאל שבניו יורק ב-20 בדצמבר ומריצה 1522 הופעות.
March of the Falsettoes - ברודוויי.
הפיראטים של פינצ'נזה - ברודוויי המחודש.
Song and Dance - לונדון פרודוקשן
אשת השנה - ברודוויי
Merrily We Roll Along - ברודוויי
סרטים מוזיקליים

The Great Muppet Caper
The Jazz Singer
Pennies from Heaven
נולדו

29 בינואר – ג'וני לאנג, זמר בלוז
ארצות הברית ג'סטין טימברלייק, זמר וחבר לשעבר בלהקת אן סינק
ארצות הברית קלי רולנד, דסטיניז צ'יילד
ארצות הברית ג'וש גרובאן, זמר
ארצות הברית צ'אד גילברט, ניו פאונד גלורי
אנגליה ראסל ליסאק, בלוק פארטי
קנדה ת'רסה סוקירקה, מקום 2 בכוכב נולד הקנדי, עונה שנייה
ישראל שירי מימון, מקום 2 בכוכב נולד, עונה ראשונה, זמרת ושחקנית
ארצות הברית אלכס בנד, "דה קולינג"
ארצות הברית ברנדון פלאוורס, הקילרס
ברזיל איראסמה טרוויסן, בסיסטית הרכב האינדי פופ ורוק הברזילאי "עייפתי מלהיות סקסית"
ארצות הברית ביונסה נואלס, דסטיניז צ'יילד
ארצות הברית כריסטינה מיליאן, שחקנית וזמרת
אנגליה ג'מליה, זמרת בריטית
אנגליה קלה אוקרקה, בלוק פארטי
ארצות הברית ניק וויט, "Tilly and the Wall"
אנגליה שרה הרדינג, "Girls Aloud"
אנגליה קימברלי וולש, "Girls Aloud"
אנגליה נטשה בדינגפיילד, זמרת בריטית
ארצות הברית בריטני ספירס
ארצות הברית איימי לי, אוונסנס
ישראל הראל סקעת, מקום 2 בכוכב נולד, עונה שנייה, זמר
ישראל הראל מויאל, מקום 1 בכוכב נולד, עונה שנייה, זמר-יוצר
הונגריה יוצי פפאי, זמר ויוצר
מלטה אירה לוסקו, זמרת
מקדוניה הצפונית טושה פרואסקי, זמר-יוצר ומלחין
נפטרו

23 בינואר – סמואל בארבר
ארצות הברית25 בינואר – אדל אסטייר, זמרת, שחקנית ורקדנית אמריקאית
1 בפברואר – ארנסט פיפינג, מלחין
9 בפברואר – ביל היילי
15 בפברואר – מייק בלומפילד, נגן בלוז
5 באפריל – בוב הייט, "Canned Heat", נפטר מהתקף לב
5 באפריל – מוריס זבריגר, כנר, מלחין ומנצח
7 באפריל – קית למברט, מנהל ומפיק של המי
8 באפריל – ברט שוולב, כותב טקסטים לאופרה
14 באפריל – איבאן גלאמיאן, מורה לכינור
28 באפריל – סטיב קורי, הבסיסט של הטי רקס
11 במאי – בוב מארלי
ארצות הברית16 ביולי – הארי צ'אפין, זמר אמריקאי
18 באוגוסט – רוברט בנט, מלחין ומעבד מוזיקלי
ארצות הברית15 בספטמבר – צ'יק באלאק, זמר אמריקאי
29 באוקטובר – ז'ורז' ברסנס
27 בנובמבר – לוטה לניה, זמרת ושחקנית. אשתו של קורט וייל
13 בדצמבר – קורנליוס קרדאו, מלחין של ה"Avant-garde"
ארצות הברית27 בדצמבר – הוגי קרמייקל, זמר אמריקאי
תחרויות > טקס פרסי גראמי

טקס פרס גראמי ה-23 נערך ב-25 בפברואר 1981, ושודר בשידור חי בטלוויזיה האמריקאית.
תחרויות > טקס פרסי גראמי > קלאסית

קטע התזמורת של השנה - ריימונד מינשל (מפיק), גאורג שולטי (מנצח)והתזמורת הסימפונית של שיקגו בביצוע של הסימפוניה השישית של אנטון ברוקנר, חלק ראשון.
הקטע הווקאלי הטוב ביותר - הנרי לואיס (מנצח), לאונטין פרייס ותזמורת פילהרמוניה על ביצוע של "Prima Donna".
מופע האופרה של השנה - גאנתר בריסט, מייקל הורוואט (מפיקים), פייר בולז (מנצח), טוני בלאנקאהניים, פרנץ מאזורה, איבון מינטון, טרסה סטראטאס והאופרה הפריזאית על ביצוע של "לולו" של אלבן ברג.
שירת המקהלה של השנה - קרלו מריה ג'וליני (מנצח), נורבט באלאץ' (מנצח מקהלה) ותזמורת פילהרמוניה על רקוויאם של מוצרט.
הופעת הסולו של השנה עם תזמורת -
ברנרד הייטינק (מנצח), יצחק פרלמן, מסטיסלב רוסטרופוביץ' ותזמורת הקונצרטחבאו על ביצוע של "Violin and Cello Concerto in A Minor (Double Concerto)" של יוהנס ברהמס.
סייג'י אוזאווה (מנצח), יצחק פרלמן והתזמורת הסימפונית של בוסטון על ביצוע של "Violin Concerto" של אלבן ברג ועל ביצוע של "Violin Concerto in D" של איגור סטרווינסקי.
הופעת הסולו של השנה בלי תזמורת - יצחק פרלמן על ביצוע של "האלבום הספרדי" (The Spanish Album).
קטע הצ'מבר של השנה - יצחק פרלמן ופנחס צוקרמן על מוזיקה ב-2 כינורות, "Suite For Two Violins" של מוריץ מושקובסקי, "Duets" של דמיטרי שוסטקוביץ' ו-"Sonata for Two Violins" של סרגיי פרוקופייב.
האלבום הקלאסי של השנה - גאנתר בריסט, מייקל הורוואט (מפיקים), פייר בולז (מנצח), טוני בלאנקאהניים, פרנץ מאזורה, איבון מינטון, טרסה סטראטאס והאופרה הפריזאית על ביצוע של "לולו" של אלבן ברג.
תחרויות > טקס פרסי גראמי > לחן ועיבוד מוזיקלי

פסקול השנה - ג'ון ויליאמס על פסקול הסרט "האימפריה מכה שנית".
פסקול השנה למדיה - ג'ון ויליאמס על פסקול הסרט "האימפריה מכה שנית".
העיבוד המוזיקלי של השנה - ג'רי האי וקווינסי ג'ונס על "Dinorah, Dinorah" שמבוצע על ידי ג'ורג' בנסון.
העיבוד המוזיקלי, המלווה בזמר, של השנה - קריסטופר קרוס ומייקל אומרתיאן על "Sailing" בביצועו של קריסטופר קרוס.
העיבוק המוזיקלי לקולות של השנה - ג'ניס סייגל על "Birdland" שמבוצעת על ידי The Manhattan Transfer.
תחרויות > טקס פרסי גראמי > ילדים

קליפ השנה לילדים - דייוויד לוין ולוסי סימון (מפיקים) על "In Harmony A Sesame Street Record", בביצוע של מספר אמנים.
תחרויות > טקס פרסי גראמי > קומדיה

אלבום הקומדיה של השנה - רודני דיינג'רפילד, "No Respect".
תחרויות > טקס פרסי גראמי > פולק

שיר השנה - נורמן דיירון (מפיק) על השיר "Rare Blues" אותו ביצעו מספר אמנים.
תחרויות > טקס פרסי גראמי > מוזיקה לטינית

שיר השנה - "La Onda Va Bien" של קאל צ'אדר
תחרויות > טקס פרסי גראמי > חידוש היסטורי

החידוש הטוב ביותר לאלבום - קיית הארדויק, שחידש את אלבומו של אנדרס סגוביה, "The EMI Recordings 1927-39"
תחרויות > טקס פרסי גראמי > קאנטרי

זמרת השנה - אן מוראי
זמר השנה - ג'ורג' ג'ונס
צמד השנה - אמיליו האריס ורוי אורביסון
להקת השנה - "Gilley's Urban Cowboy Band"
שיר השנה - "On the Road Again" של ווילי נלסון
תחרויות > טקס פרסי גראמי > ג'אז

זמרת השנה - אלה פיצגרלד
זמר השנה - ג'ורג' בנסון
להקת השנה - "Count Basie"
איחוד השנה - להקת "The Manhattan Transfer"
תחרויות > טקס פרסי גראמי > מוזיקת פופ

זמרת השנה - בט מידלר
זמר השנה - קני לוגינס
צמד השנה - ברברה סטרייסנד וברי גיב
מופע השנה - בוב ג'יימס וארל קלו
תחרויות > טקס פרסי גראמי > רית'ם אנד בלוז

זמרת השנה - סטפני מיילס
זמר השנה - ג'ורג' בנסון
להקת השנה - "The Manhattans"
מופע השנה - ג'ורג' בנסון
שיר השנה - "Never Knew Love Like This Before", שירם של ג'יימס מטום ורג'י לוקאס, בביצועה של סטפני מיילס.
תחרויות > טקס פרסי גראמי > רוק

זמרת השנה - פט בנאטאר
זמר השנה - בילי ג'ואל
להקת השנה - "Silver Bullet"
מופע השנה - הפוליס
תחרויות > טקס פרסי גראמי > הזוכים בפרסים הגדולים

קליפ השנה - מייקל אומרתיאן (מפיק) וקריסטופר קרוס על הקליפ "Sailing"
אלבום השנה - מייקל אומרתיאן (מפיק) וקריסטופר קרוס על "קריסטופר קרוס"
שיר השנה - קריסטופר קרוס - "Sailing"
תגלית השנה - קריסטופר קרוס.
תחרויות > אירוויזיון

האירוויזיון של 1981 היה ה-26 במספר, והוא התקיים ב-4 באפריל בדבלין, אירלנד. Bucks Fizz שייצגו את בריטניה היו הזוכים.
ראו גם

שנות ה-80 של המאה ה-20 במוזיקה הפופולרית
אירועים אחרים ב-1981
מצעד הפזמונים העברי השנתי
אריק קלפטון
Madness performing live as The Dangermen at the Melkweg venue, Amsterdam (2005)
דולי פרטון בהופעה באפריל, 2005
בוב מארלי בציריך 1980
Rush בהופעה במילנו, 2004
U2
קייטנו ולוזו בפסטיבל הג'אז של אומבריה
מייקל ג'קסון
פיל קולינס
אליס קופר
ג'סטין טימברלייק
סמואל בארבר
ג'ון ויליאמס
בט מידלר
פדרציית הכדורסל האיטלקית

| --- | --- |

 ענפי ספורט:  כדורסל 
 תחום השיפוט:  איטליה 
 מיקום המטה:  רומא 
 יושב ראש:  ג'אני פטרוצ'י 
 תאריך ייסוד:  1921 
 ארגוני בת:  Biblioteca della Federazione Italiana della Pallacanestro 
 fip.it
 
פדרציית הכדורסל האיטלקית (באיטלקית: Federazione Italiana Pallacanestro או בקיצור: FIP) היא הגוף הממשלתי האחראי על הכדורסל באיטליה. הפדרציה חברה בפדרציה הבינלאומית של כדורסל (פיב"א).
פדרציית הכדורסל אחראית על תחרויות הכדורסל באיטליה ועל נבחרת הכדורסל הלאומית כמו גם על ליגת העל האיטלקית בכדורסל.
בראש הפדרציה עומד נשיאה ג'אני פטרוצ'י, שמונה לתפקיד ב-2013.